Stel jou egter voor dat die Bybel ’n groot legkaart is. Dit is baie makliker om uit te werk hoe om die stukkies in mekaar te laat pas as jy die prentjie op die boks voor jou het en die hoeke en stukkies met reguit kante as gids. Dit gee aan jou as’t ware die sleutel om die geheim van die legkaart te ontsluit.
Ontsluit die legkaart van die Bybel is so ’n sleutel – dit voorsien die leser van ’n geheelbeeld, en deel die Ou en Nuwe Testament op in sinvolle tydvakke wat help om ’n spesifieke Bybelgedeelte in kronologiese konteks te plaas en te verstaan hoe die verskillende dele van die Bybel inmekaarpas.